ועדת הפנים והגנת הסביבה, כנסת 25, פרוטוקול מספר 140, 2023-11-15 00:00

יעקב אשר: בוקר טוב

יעקב אשר:  אני פותח את ישיבת הוועדה, על סדר היום –    

רעות בינג: הצעת חוק הארכת תקופות ודחיית מועדים (הוראת שעה – חרבות ברזל) (תכנון ובנייה), התשפ"ד-2023

תומר רוזנר: אולי נעשה תכנון ובנייה ומקרקעי ציבור

יעקב אשר: תכנון ובנייה ומקרקעי ציבור

יעקב אשר:  כשם שנכנס לברית כך ייכנס לתורה, לחופה ולמעשים טובים וייכנס לספר החוקים של מדינת ישראל היום, בעזרת ה' ובעזרת הנסחות

יעקב אשר:       אנחנו בישיבת המשך לכמה ישיבות שערכנו בעניין הזה

יעקב אשר:  אתמול עברנו על כל הסעיפים, נעשתה עבודה, בדרך כלל אומרים את התודות בסוף, אבל אני אגיד את זה בהתחלה, עבודה משותפת, נהדרת, של משרדי הממשלה השונים ובראשם מינהל התכנון אל מול הצוות המשפטי שלנו ובראשם תומר ורעות

יעקב אשר:      תומר אומר שיש קשיים משפטיים במה שאני אמרתי והוא אמר תגיד את האמת והאמת היא שרעות הובילה את זה לאורך כל הדרך בין דאגה לבייביסיטר אחד לבייביסיטר השני ובאמת אתמול בלילה יצא הנוסח, הוא נוסח מורכב, הרבה מאוד פרטים, הרבה מאוד דברים, ורק בתחילת הדיון את התיקונים שאתם מוצאים לנכון להעלות בפנינו, למרות שהסמכנו אתכם לענייני ניסוח, אז בואי ותגידי מה נשאר

רעות בינג: אז אני אעבור על כל התיקונים, גם שעשינו בדיון הקודם ויש עוד ממש כמה תיקונים קטנים שהכנסנו הבוקר, לא ברמת המהות, אלא בעיקר נוסח

רעות בינג:       בהגדרת התקופה הקובעת אני רק רוצה להבהיר שכרגע יש סמכות לשר להאריך לפי סעיף 9 וזה כמובן לא השר, זה לא שר הפנים, אלא זה שר האוצר או הבינוי והשיכון, אנחנו נתקן את זה בנוסח

רעות בינג:       לתקופת ההקפאה הוספנו הבהרה שמדובר בשטח יישוב כולו או חלקו

רעות בינג:  דיברנו על זה שהתקופה ביחס ליישובים שמנויים בתוספת מוארכת עד ה-15 בדצמבר

רעות בינג:  בסעיף 2(ב) לגבי אכיפה לבית מגורים, זה הוארך ל-30 בנובמבר

רעות בינג:       סעיף קטן (ג) ו-(ד) אני מקריאה כי אלה סעיפים שנוספו אחרי הדיון

מרשה פרידמן: רעות, פה אני מבקש לתקן, במקום 'בהוצאת הצו' יבוא 'כאשר קיימת דחיפות לכך', כי זה לא רק הוצאת צו, זה גם ביצוע

מרשה פרידמן:  כל החלטה מנהלית, כאשר קיימת דחיפות לכך

רעות בינג: בסדר גמור

רעות בינג:  וכאן רצינו שתבהירו את המדיניות לפרוטוקול

לילך שלום: אז כפי שדיברנו בדיונים הקודמים של הוועדה, מבחינת כוח העבודה ומבחינת היכולת וגם מבחינת סדרי עדיפות בשלב הזה הרשות לאכיפה לא תבצע אכיפה כשגרה אלא במקרים הדחופים כשאנחנו מתייחסים במקרים הדחופים לשיקולים ביטחוניים, שיקולים תכנוניים של סיכול תכנון, בנייה חדשה שמסכלת תכנון, שמצריכה פעולה מיידית במהלך התקופה הקובעת

מרשה פרידמן: גם אנחנו במהלך התקופה הקובעת לא יכולים לבצע אכיפה רגילה בשוטף כפי שביצענו עד כה, אנחנו נאכוף רק במקרים שנוכל לאכוף מבחינת כוח אדם, במקרים שיש דחיפות לכך, כך למשל כשמתגלה פלישה חדשה ומשמעותית למקרקעי ציבור, צבירים חדשים בפזורה הבדואית, מקרים שיש להם איזה שהוא סיכון ביטחוני או אינטרס ציבורי שיש לאכוף אותו באופן מובהק בצו, וככל שכמובן נקבל סיוע משטרתי לכך

רעות בינג: אנחנו עוברים לסעיף 3, כאן יש רק תוספת אחת קטנה, בסעיף קטן (ג)

רעות בינג:  בנוסח הקודם היה כתוב שהוראה כאמור תפורסם באתר האינטרנט של מינהל התכנון, והוספנו, ושל מוסד התכנון הדן בתכנית

רעות בינג:       סעיף 4

רעות בינג:  דחיית מועד פקיעתן של תכניות

רעות בינג:  אני אקריא את כל הסיפה

רעות בינג:  בעצם הכנסנו לסעיף עצמו את מנגנון ההארכה ואני אקריא אותו

רעות בינג:  השר, באישור ועדת הפנים והגנת הסביבה של הכנסת, רשאי להאריך את התקופה הקבועה בסעיף זה הארכה אחת נוספת שלא תעלה על שישה חודשים אם נוכח כי מתקיימות נסיבות מיוחדות המצדיקות זאת עקב המצב הביטחוני המיוחד

רעות בינג:  אני מזכירה, ממילא המועד נדחה בשישה חודשים, אז יש אפשרות להאריך עוד פעם אחת עד שישה חודשים

רעות בינג:       סעיף 5

רעות בינג:  כאן עשינו איזה שהוא תיקון בנוסח שלא מופיע אצלכם, אז אני מקריאה את זה קצת יותר לאט

רעות בינג:  בלי לגרוע מהוראת חיקוק המנויה בתוספת הראשונה הקובעת מועדים להגשת התנגדויות, הערות, השגות או השמעת טענות, לפי העניין, רשאי יושב ראש מוסד תכנון להורות על אחד או יותר מאלה, ב-(1) אין שינוי, ב-(2) להורות על דיון בהתנגדות שהוגשה לאחר תום המועד להגשת התנגדות לפי הוראות החיקוק או לפי הוראות חוק זה לפי העניין

רעות בינג:       הכוונה כאן כמובן שמדובר על אפשרות להגיש התנגדות אחרי שחלף המועד גם לפי החוק המקורי, חוק התכנון הבנייה, גם אם ניתנה הארכה לפי החוק המקורי וגם אם ניתנה הארכה לפי החוק הזה

רעות בינג:  בכל המקרים האלה עדיין יש סמכות ליושב ראש מוסד תכנון לתת בדיעבד אפשרות להגיש התנגדות

תדמור עציון: אבל זה רק בהנחה שהמועד להגשת התנגדויות לא הסתיים לפני ה-7 באוקטובר

רעות בינג: כן

תדמור עציון: זה צריך איכשהו להיות ברור פה

רעות בינג: הסמכות שלו כאן נשענת על זה שיש הצדקה מהמצב הביטחוני

תדמור עציון: לא, אבל יבואו ויגידו לי שהוא היה עכשיו 30 יום במילואים, אני אגיד לו: בסדר, אבל היית צריך להגיש לפני ה-7

רעות בינג: אז אין הצדקה

תדמור עציון: למה בכלל שהסעיף יחול בסיטואציה כזו?      

רעות בינג: הוא לא יחול

רעות בינג:  אין הצדקה

תומר רוזנר: על פניו זה דחייה על הסף

יעקב אשר: לא, היא שואלת אם לא כדאי לדחות את זה על הסף, שזה לא קיים

תדמור עציון: בחוק

תדמור עציון:  למה להגיש בקשה ולדחות אותה?      

יעקב אשר: למה עוד בקשה ועוד תשובה, שהוא יבין שאין לו מה להגיש

תומר רוזנר: שהוא לא זכאי

יעקב אשר: בדיוק, אם אני מבין נכון

רעות בינג: להורות על דיון בהתנגדות שהוגשה, בלי לגרוע מהוראת חיקוק הקובעת מועדים רשאי יושב ראש מוסד תכנון להורות על אחד או יותר מאלה

תדמור עציון: זה לא ברור מהרישה

יעקב אשר: נו, תתרמי מילה אחת או שתיים ונסגור את הסיפור

תדמור עציון: צריך להגיד שתקופת ההקפאה – שחל מועד הגשת ההתנגדויות בתקופת ההקפאה

יוסף עטאונה: הוא אמר משהו לגבי החברה הבדואית שאני לא הבנתי

יוסף עטאונה:  ואני אלרגי, מה אני אעשה?      

יעקב אשר: אלרגי בצורה הטובה

יוסף עטאונה: אתה התייחסת לחברה הבדואית

מרשה פרידמן: לא, אמרתי שברגע שיש אינטרס ציבורי מיוחד שמחייב אכיפה אז אנחנו אוכפים למרות שהמדיניות כרגע, לאור מצבת כוח האדם, שלא מבצעים אכיפה כי אי אפשר לבצע אכיפה, כך שיש מקרים שמחייבים אכיפה בגלל שיש דחיפות כזאת או אחרת

יעקב אשר: כל הצעת החוק, יוסף, מדברת על הארכת מועדים

מרשה פרידמן: פלישה לשטחים שאמורים להיות משווקים במסגרת שיווק של הרחבת מגורים או כאלה שיש דחיפות כרגע לפנות אלה מקרים שמצריכים דחיפות מסוימת

יעקב אשר: לא נתנו יותר ממה שהיה קודם

יעקב אשר:  הפוך, יש לך בעיה עוד במה שהיה קודם

רעות בינג: אם תהיה לכם הצעה –      

רוסלאן עותמאן: אפשר להוסיף משפט, אם המועד להתנגדויות - - -      

תדמור עציון: חל כולו או חלקו בתקופה הקובעת

רעות בינג: בני, אני שלחתי לך את הנוסח המעודכן, אז אם יש לכם אפשרות לכתוב את זה שככה וזה אז בסדר

תומר רוזנר: בואי נמשיך, הם יעבירו נוסח

רעות בינג: סעיף קטן (ב), אנחנו מורידים אותו בגלל שהרחבנו מאוד את סעיף קטן (א) אז ממילא הוא כבר נכלל בתוך סעיף קטן (א) ואין בו צורך

תומר רוזנר: זאת אומרת גם הליך שמיעת טענות או התנגדויות שנקבע בתכנית חל לגביו סעיף קטן (א) ממילא ולכן אין צורך בסעיף מיוחד

תומר רוזנר:  לדוגמה תמ"א 38

רעות בינג: סעיף 6, סעיף ההנחיות

רעות בינג:  כאן הוספנו את יושב ראש המועצה הארצית לתכנון ובנייה והבהרנו שזה כאחד, כלומר הם ביחד מפרסמים את ההנחיות

רעות בינג:       עוד תיקון שעשינו, שלא מופיע אצלכם בנוסח, זה שההנחיות לעניין הארכת תקופות בהתאם לסמכויות הניתנות למוסד תכנון לפי חיקוק

רעות בינג:  זאת אומרת לא רק לפי חוק התכנון והבנייה, אם יש סמכות הארכה למוסד תכנון בחוק הוותמ"ל לצורך העניין אז ההנחיות גם נוגעות לזה

רעות בינג:  דיברנו על היועצים הסביבתיים וכל היועצים המקצועיים

רעות בינג:  אז הבהרנו שמדובר בחיקוק ולאו דווקא רק בחוק התכנון והבנייה, גם בהתחלה וגם בסוף של הסעיף

רעות בינג:  אני קוראת, וקביעת נסיבות הקשורות למצב הביטחוני המיוחד, גם כאן זה תיקון, שיש להביאן בחשבון לעניין הליכים הקבועים בחיקוק שאינם מוסדרים בחוק זה

רעות בינג:       סעיף 7

רעות בינג:  7 יהיה הוראת שעה שתגיד שבתקופה של שישה חודשים מיום כ"ב בתשרי התשפ"ד, 7 באוקטובר 2023, יחול ההסדר שמנוי בסעיף, שזה במקום שניים שיכולים להגיש דרישה לדיון במליאה יוכל אחד, במקום שבעה יהיה 14

רעות בינג:  התיקון שעשינו כאן הוא פשוט הגדרנו תקופה להוראת השעה

רעות בינג:       סעיף 8, של הארכת הסמכת ועדות מקומיות עצמאיות

רעות בינג:  הבהרנו שתוארך הסמכתה של ועדה מקומית כזו שהסמכתה פקעה מהתאריכים שכתובים כאן לתקופה של שנה ורשאי השר להאריך את הסמכתה לתקופה ארוכה יותר, והבהרנו שאין בהוראה זו כדי לגרוע מסמכות השר לבטל את ההסמכה לפי סעיף 31א(ז) לחוק התכנון והבנייה

רוסלאן עותמאן: בסיפה שכתוב 'ורשאי השר להאריך את הסמכתה לתקופה ארוכה יותר', לדעתי זה קצת מיותר כי זה מובן מאליו, כאילו זה גם מה שהחוק קובע היום

תומר רוזנר: לא, החוק מצווה הארכה לשנה אז יכול להשתמע שכאילו החוק גובר על סמכות השר

רוסלאן עותמאן: היום יש בחוק סעיף שאומר שלגבי הארכה השר יכול להאריך לתקופה נוספת

תומר רוזנר: נכון, אבל פה יש הארכה שהחוק קובע אותה, אז כדי שיהיה ברור ש - - -      

רוסלאן עותמאן: אין בעיה, לא מהותי

יעקב אשר: האמת היא שאני גם הייתי מעדיף בלי ה –      

רעות בינג: אני חוששת מזה קצת כי אז האם זה אומר שההוראות האלה חלות עליו, ב-31א?      

תומר רוזנר: רק אם הוא רוצה תקופה ארוכה יותר, כן

רעות בינג: כן, אבל אם הוא רוצה אז איזה שיקולים הוא שוקל

תומר רוזנר: את השיקולים הרגילים, בדיוק

רעות בינג: הכול ב-31א

תומר רוזנר: נכון, השיקולים הרגילים

רעות בינג: את זה לא כתבנו

רוסלאן עותמאן: ולכן אולי צריך להוריד את זה

יעקב אשר: אני גם חושב

יעקב אשר:  אם זה לא יגרום לכך ש - - -     

רעות בינג: שהוא לא יוכל להאריך

תומר רוזנר: בהכירי את היועץ המשפטי של משרד הפנים –      

יעקב אשר: הבנתי

יעקב אשר:  אז אולי צריך גם לציין את מה שהיא אמרה עכשיו, את הקונוס, לא רק את הבונוס

רוסלאן עותמאן: שוב, שלא ישתמע שלגבי אותן ועדות שעכשיו יקבלו הארכה אוטומטית, שבתום השנה השר יכול להאריך את אותה תקופה בלי שום בדיקה

תומר רוזנר: לא, ודאי שלא

תומר רוזנר:  אפשר לכתוב, אם זה יניח את דעתך, להאריך בהתאם להוראות לפי חוק התכנון והבנייה

יעקב אשר: רוסלאן, גם אתה צודק, אבל גם הוא צודק

יעקב אשר:  אחר כך אני אסביר לך

רעות בינג: סעיף 9, בגלל שעשינו בו הרבה תיקונים אני אקריא אותו

רעות בינג:           ב-(2) לא עשינו שינוי, אני לא מקריאה

רעות בינג:  בסעיף 10, שינוי התוספת הראשונה והשנייה

רעות בינג:           סעיף 12 זה סעיף שלגמרי ניסחנו מחדש

רעות בינג:           את סעיף 13 שכחתי להוריד מהנוסח, אז אני אומרת כאן שהוא נמחק, זה החובה לפעול במהירות ראויה

רעות בינג:       אנחנו בעמוד 8, סעיף 16, זה התיקון לחוק התכנון והבנייה לסעיף 157

רעות בינג:  כאן אני מקריאה את (ג)

רעות בינג: בסעיף קטן (ה) ו-(ו) הבהרנו שמדובר ב-20 ימי עבודה

תומר רוזנר: בסעיף (1) אני מציע כן להוסיף להטיל את החובה של מזכיר הוועדה המקומית להעביר

תומר רוזנר:  זה לא מעביר את הסמכויות אלא חובה נפרדת

תומר רוזנר:  כמו שהיה כתוב במקור

ניצן פלדמן: עוד פעם, תומר

ניצן פלדמן:  סליחה, לא הבנתי, אם אפשר לחזור

תומר רוזנר: כתוב פה שהסמכויות עוברות מכוח החוק כדי שלא ישתמע שרק כשמזכיר מוסד התכנון מעביר, אלא אנחנו נוסיף את החובה של מזכיר הוועדה המקומית להעביר את החומרים

רעות בינג: בתוך עשרה ימים?      

תומר רוזנר: בסדר, בני?      

בנימין ארדיטי: כן, דיברנו על זה

רעות בינג: סעיף קטן (ז)

רעות בינג:  כאן הוספנו אפשרות לערור גם על החלטה של ועדת הערר

רעות בינג:  הרואה את עצמו נפגע מהחלטה של ועדת הערר, ואז יחול כל ההסדר

רעות בינג:       בתוספת הראשונה הוספנו את 145ה(ג)(1), את 195(2), את 14(א)

ניצן פלדמן: אדוני היושב ראש, אפשר הערה לגבי סעיף 16? לזיכרוני ולהבנתי דיברנו על 20 ימים, לא על 20 ימי עבודה אתמול בדיון

תומר רוזנר: בפירוש לא

ניצן פלדמן: ככה אני הבנתי

תומר רוזנר: לא

יעקב אשר: תתחילי את כל התהליך

תומר רוזנר: דיברנו על 30 יום, אתה רצית 30 יום, ואז אמרנו שכל הסעיפים מדברים על ימי עבודה ולכן זה יהיה 20 ימי עבודה

ניצן פלדמן: הבנתי

ניצן פלדמן:  אני חשבתי שדיברנו על - - -     

יעקב אשר: לא, לא, לא

רעות בינג: התוספת הראשונה אמרה, והוספנו את סעיף 14(א) ו-14(ב)(1) לתוספת השלישית

בנימין ארדיטי: אני לא בטוח שכל הסעיפים מדברים על ימי עבודה

בנימין ארדיטי:  הסעיף הזה מדבר על ימי עבודה

תומר רוזנר: הסעיף הזה

בנימין ארדיטי: לא, המועדים באותו סעיף עצמו

תומר רוזנר: בסדר, אבל פה זה 20 ימי עבודה

רעות בינג: את התוספת השלישית, שמתייחסת לרשימת היישובים, עשינו את התיקונים שדיברנו עליהם אתמול

תומר רוזנר: רק תחזרי על העקרונות

רעות בינג: אני אחזור על העקרונות

רעות בינג:  הורדנו מהתוספת את מועצה אזורית מרחבים

תומר רוזנר: לא, תגידי מה כן, מה העקרונות שהנחו את הממשלה בהכנת התוספת השלישית

רעות בינג: דובר על מרחק מהגבול, על יישובים שפונו ועל מועצות שרוב היישובים פונו

תומר רוזנר: המרחק מגבול לבנון או מגבול רצועת עזה

רעות בינג: נכון

רעות בינג:  וככה, נוספו לתוספת היישובים בשטח המועצה האזורית גליל עליון, שלא כולם היו בתוספת בנוסח הקודם, וככה גם לגבי יישובים בשטח המועצה האזורית מבואות חרמון, וגם בשטח המועצה האזורית מעלה יוסף

רעות בינג:  ובהתאם מחקנו בתוספת את היישובים שכן היו מאותן מועצות

יעקב אשר: מישהו בזום רוצה לדבר?      

משה כרמל: היי, בוקר טוב

משה כרמל:  אני רציתי לבקש בעניין התוספת השלישית להוסיף את יישובי מרום הגליל

משה כרמל:  הם דומים במאפיינים שלהם ליישובי מבואות חרמון

משה כרמל:  יש שם למשל עלמה וריחנייה ואין את דלתון ודלתון היא מטר משני היישובים האלה

משה כרמל:  אז אני חושבת שבאותו עיקרון צריך להוסיף פשוט את כל יישובי מרום הגליל

יעקב אשר: תשובה, מינהל התכנון

תדמור עציון: אנחנו קיבלנו עכשיו נתונים מוועדה מחוזית צפון, במועצה אזורית מרום הגליל יש 23 יישובים, חמישה מהם בתחום חמישה קילומטרים, אביבים, דובב, ריחנייה, עלמה וכרם בן זמרא, והם נכללים בתוספת, היתר לא

תדמור עציון:  רוב היישובים לא נכללים בתחום חמישה הקילומטרים ולכן לא הצענו להוסיף

יעקב אשר: רוב מכריע, זה לא רוב של אחד או שניים

יעקב אשר:  אנחנו הולכים באיזה קו מסוים ומרום גליל גם מגיע דרומית עד הכנרת

תדמור עציון: ודרומית לכביש 85

משה כרמל: אני מבינה, אבל אני משקפת את הצרכים של המועצות

יעקב אשר: שוקף

משה כרמל: וכמו שהם אמרו, דלתון כנראה מטר רחוק מעלמה ולכן לא נכנס פנימה

משה כרמל:  אז יש לי בקשה אחרת, כבוד היושב ראש, האם אפשר שבסמכות השר גם להוסיף יישובים במידת הצורך?      

יעקב אשר: יש לו סמכות

משה כרמל: כי מה שאני שמעתי במה שהקריאה היועצת המשפטית הסמכות להארכת תוקף, לא זכרתי שלתוספת של יישובים או רשויות מקומיות

רעות בינג: לא הקראתי את זה כי זה כבר הוקרא בדיונים הקודמים

תומר רוזנר: יש סמכות

יעקב אשר: יש סמכות ובגלל זה אנחנו גם באמת שקטים בעניין, כי אם יצטרכו לעשות שינוי, איזה שהוא משהו לא הגיוני אז יעשו אותו, לא כבלנו את עצמנו, אבל כן הלכנו אתמול, בזכותכם, וכן החרגנו שלוש מועצות ששם באמת רוב בניין ומניין של המועצה הראש שלהם במקום אחר כי הם באמת בתוך העימות

יעקב אשר:  אז זה בסדר גמור

יעקב אשר:  ותודה לך על אתמול ותודה לך גם על היום

משה כרמל: תודה, יום טוב ובשורות טובות לכולנו

יעקב אשר: אמן אמן

יעקב אשר:  יש עוד משהו?      

תדמור עציון: רק המשפט שחסר

יעקב אשר: רוצים חמש דקות הפסקה? לא תקבלו

בנימין ארדיטי: יכול להיות מילה פה, מילה שם, שהוועדה תסמיך אותנו, אבל בסעיף 5 – יש נוסח, רק אם תרצו מילה פה, מילה שם

יעקב אשר: יש עוד מישהו בזום? מירה ביקשה לדבר? תשאלי אותה, תגידי לה שאני עוצר את הדיון אם היא רוצה לדבר

יעקב אשר:  אני אתן לכם עוד דקה לשמוע את מירה? מירה סלומון, אם את על הזום ואת רוצה לדבר? לא

יעקב אשר:  אוקיי, תודה רבה

בנימין ארדיטי: בסעיף 5, כפי שרעות הקריאה אותו, אני אחזור על הרישה בשביל ההקשר

בנימין ארדיטי:  מבלי לגרוע מהוראות חיקוק המנויות בתוספת הראשונה הקובעות מועדים להגשת התנגדויות, הערות, השגות או השמעת טענות לפי העניין, בסעיף זה התנגדויות

בנימין ארדיטי:  יושב ראש מוסד תכנון רשאי להורות, ופה אנחנו מבקשים להוסיף את המשפט הבא, אם המועד להגשת התנגדויות טרם הסתיים לפני תחילתה של תקופת ההקפאה, או לחילופין תחילתה של התקופה הקובעת, לא משנה כרגע

תדמור עציון: לא, תקופת ההקפאה

בנימין ארדיטי: זה אותו מועד, ה-7 באוקטובר

תדמור עציון: הסמכות מתקבלת רק אם המועד - - -     

רעות בינג: אם המועד להגשת התנגדויות הסתיים - - -      

בנימין ארדיטי: טרם הסתיים לפני תחילתה של תקופת ההקפאה

רעות בינג: זה מה שהיה חסר לי

רעות בינג:  בסדר

יעקב אשר: מבחינתי הנוסח בסדר

בנימין ארדיטי: לא, הוא לא מושלם

יעקב אשר: אני אומר עוד פעם, אם יש משהו בנסחות, אז אתם יכולים - - -      

ניצן פלדמן: אשמח לשאלת הבהרה, כי עלתה איזה שהיא סוגיה, אני די בטוחה שהיא בפנים, אבל אנחנו רוצים להבהיר למען הסר ספק

ניצן פלדמן:  בסעיף 4, בנוגע לתמ"א 38, שכבר הובהר שגם תמ"א 38, כמובן אנחנו מדברים על התאריך של פברואר, לא על הפקיעה של אוקטובר, מה שפקע שם, זה התאריך החדש של פברואר

יעקב אשר: הובהר?      

ניצן פלדמן: זה הובהר שזה ממשיך, השאלה היא בתוך המועדים שם יש עוד מועדים, למשל שעד ה-1 בפברואר הוועדה צריכה להגיש תכנית

ניצן פלדמן:  זאת אומרת גם המועדים האלה בהתאם נדחים

בנימין ארדיטי: לא, זה משהו אחר, מה שאת מדברת

בנימין ארדיטי:  זה החלטה של הוועדה הארצית, ייתכן שנקיים דיון במועצה הארצית, החוק מתייחס לפקיעת תמ"א 38, פקיעת תכנית ו בכלל זה תמ"א 38

בנימין ארדיטי:  מועדים אחרים שנקבעו בהחלטת המועצה בעצם יהיו כרגע חסרי נפקות לאור ההארכה, נצטרך לעדכן אותם, אבל המועד לקבלת החלטה, המועד להגשת תכנית לפי סעיף 23, מה שהמועצה פרסמה - - -     

יעקב אשר: זה הם יעדכנו ב - - -     

בנימין ארדיטי: החוק לא מתייחס לזה, החוק מתייחס לפקיעת תמ"א 38

ניצן פלדמן: זה לא נחשב כמועד של פקיעה?      

יעקב אשר: אנחנו מבקשים שתצהיר שבכוונתכם להביא את זה למועצה ולעשות את ההתאמות בהתאם לשינויים

ניצן פלדמן: בדיוק, זה רק ההתאמות

בנימין ארדיטי: אני לא יודע מה זה אחד לאחד, ברור ש - - -      

יעקב אשר: לא, אל תיכנס אחד לאחד

בנימין ארדיטי: כן, יהיה דיון במועצה

יעקב אשר: לשיקול דעתכם, הפה שאסר הוא הפה שהתיר

בנימין ארדיטי: כן, נצטרך להתאים ההחלטה

ניצן פלדמן: הוא אמר שב-(ב) זה נכנס

בנימין ארדיטי: לא, החוק במישרין לא מתייחס - - -     

תומר רוזנר: בכוונתם להביא את זה למועצה הארצית

יעקב אשר: הפרוטוקול שומע, בכוונתם להביא את זה לדיון במועצה הארצית

ניצן פלדמן: למה? זה הוראה בתוך תכנית

ניצן פלדמן:  זה מועד שהוא בתוך תכנית

ניצן פלדמן:  להבנתי מועד שהוא בתוך תכנית גם צריך להיות מוארך בהתאם

בנימין ארדיטי: לא, את לא מדברת עכשיו על סעיף 4

בנימין ארדיטי:  את מדברת על 3(ב)

בנימין ארדיטי:  לא לזה הייתה הכוונה

ניצן פלדמן: זו הוראה בתוך תכנית

ניצן פלדמן:  אבל בכל מקרה זה משהו שכמובן צריך לעשות לו התאמות במועצה הארצית, להבנתי

ניצן פלדמן:  רק לוודא את זה

יעקב אשר: אני לא יכול לעשות הכול, שהם יעשו גם

ניצן פלדמן: דווקא הוכחת שאתה יכול הרבה

יעקב אשר: אוקיי

יעקב אשר:  מכיוון שאין הסתייגויות, יש בקשות רשות דיבור, אני לא אבקש בקשת רשות דיבור כי אני מדבר בכל מקרה בוועדה, אם כך אני מביא להצבעה את החוק בשמו החדש - -     

רעות בינג: הצעת חוק הארכת תקופות ודחיית מועדים (הוראת שעה – חרבות ברזל), תכנון ובנייה ומקרקעי ציבור, התשפ"ד-2023

יעקב אשר: - - להצבעה

יעקב אשר:  מי בעד? ירים את ידו

לאה קריכלי: אחד בעד

יעקב אשר: כמו שצפיתי, פה אחד

יעקב אשר:  מי נגד? מי נמנע? אין

יעקב אשר: בעד – 1 

יעקב אשר: נמנעים – אין 

יעקב אשר: אם ככה הצעת החוק עברה ותעלה בעזרת ה' עוד היום, בעזרת גם הנסחים והנסחיות, למליאה ותיכנס לספר החוקים של מדינת ישראל

יעקב אשר:       תודה שוב על כל העבודה המשותפת של כולם, בטח תהיה לנו עוד עבודה גדולה בהמשך, נתראה בשבוע הבא, לפחות חלק מהאנשים שפה

יעקב אשר:  תודה רבה